3. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์ของบริษัทฯ และบริษัทร่วม

ลูกค้าของบริษัทฯ นอกจากจะเป็นกลุ่มลูกค้าในอุตสาหกรรมสิ่งทอแล้ว
ผลิตภัณฑ์เส้นใยเรยอนยังใช้เป็นวัตถุดิบในอุตสาหกรรมอื่นด้วย
โดยสามารถจำแนกตามลักษณะการใช้งานได้ดังนี้

3.2 การตลาดและภาวะการแข่งขัน

โครงสร้างอุตสาหกรรม

อุตสาหกรรมสิ่งทอประกอบด้วยอุตสาหกรรมย่อยหลายอุตสาหกรรมด้วยกัน คือ อุตสาหกรรมเส้นใย
ซึ่งเป็นอุตสาหกรรมขั้นต้น อุตสาหกรรมปั่นด้าย อุตสาหกรรมทอผ้า อุตสาหกรรมฟอก ย้อม พิมพ์
และตกแต่งสำเร็จ เป็นอุตสาหกรรมขั้นกลาง และอุตสาหกรรมเครื่องนุ่งห่ม
เป็นอุตสาหกรรมขั้นปลาย โดยทุกอุตสาหกรรมย่อยเหล่านี้มีความสัมพันธ์กันทั้งระบบ
โดยแต่ละขั้นตอนการผลิตจะมีลักษณะของการใช้แรงงานหนาแน่นและการใช้ทุนหนาแน่นที่แตกต่างกัน

1. อุตสาหกรรมขั้นต้น (Upstream)

เส้นใย - เส้นใยธรรมชาติ (Natural Fibers) ฝ้าย และไหม
เป็นวัตถุดิบสำคัญที่ใช้ในการผลิตเส้นใยธรรมชาติ

- เส้นใยประดิษฐ์ (Man-made Fibers) ประกอบด้วยเส้นใยประดิษฐ์จากธรรมชาติ
และเส้นใยสังเคราะห์

สำหรับประเทศไทย มีการผลิตเส้นใยเรยอน ไนล่อน อคริลิก และ โพลีเอสเตอร์
ซึ่งเป็นขั้นตอนที่ใช้ทุนเข้มข้นที่สุดในกระบวนการผลิตสิ่งทอ และมีการใช้เทคโนโลยีที่ทันสมัย

2. อุตสาหกรรมขั้นกลาง (Midstream)

ปั่นด้าย - โดยนำผลิตภัณฑ์เส้นใยมาผลิตต่อเป็นผลิตภัณฑ์ใหม่ ซึ่งก็คือ ด้าย ที่ใช้ในอุตสาหกรรมสิ่งทอ
มีทั้งประเภทที่นำไปใช้เป็นวัตถุดิบในอุตสาหกรรม ถักทอ และใช้ในการตัดเย็บเครื่องนุ่งห่มโดยตรง

ถัก ทอผ้า - ผลิตภัณฑ์ที่ได้จากอุตสาหกรรมนี้ ได้แก่ ผ้าถัก และผ้าทอ แบ่งเป็น 4 ประเภท คือ
ฝ้ายล้วน ฝ้ายถัก ผ้าสังเคราะห์ และผ้าถักสังเคราะห์

ฟอก ย้อม พิมพ์ และตกแต่งสำเร็จ - เป็นอุตสาหกรรมที่เพิ่มมูลค่าให้กับผ้าผืนดิบ
โดยผ้าผืนที่ผ่านกระบวนการฟอกย้อม พิมพ์ และแต่งสำเร็จแล้วจะมีมูลค่าเพิ่มขึ้น อย่างไรก็ตาม
อุตสาหกรรมฟอกย้อมในไทยเป็นอุตสาหกรรมที่มีการใช้น้ำ สี และสารเคมี พลังงาน
รวมทั้งแรงงานในปริมาณที่สูง และเป็นกระบวนการผลิตที่ก่อให้เกิดน้ำเสียเป็นจำนวนมาก
ต้องพึ่งพาเทคโนโลยีระดับสูงในการผลิตสินค้าให้มีคุณภาพดี และมีความสม่ำเสมอ อย่างไรก็ตาม
การพัฒนานี้ ต้องใช้เงินทุนเป็นจำนวนมาก

3. อุตสาหกรรมขั้นปลาย (Downstream)

  เสื้อผ้าสำเร็จรูป - การผลิตของอุตสาหกรรมนี้จะมีความเกี่ยวเนื่องสัมพันธ์กันทั้งระบบ คือ
  ความต้องการจากอุตสาหกรรมผ้าสำเร็จรูป
  เป็นตัวกำหนดทั้งปริมาณและคุณภาพของการผลิตในอุตสาหกรรมขั้นต้น และอุตสาหกรรมขั้นกลาง
  เนื่องจากอุตสาหกรรมสิ่งทอของไทยในแต่ละขั้นตอนการผลิต ตั้งแต่ขั้นต้น ขั้นกลาง
  จนถึงเสื้อผ้าสำเร็จรูป ยังไม่สามารถพึ่งพากันได้อย่างสมบูรณ์และต่อเนื่อง
  ทำให้ผู้ผลิตในอุตสาหกรรมเสื้อผ้าสำเร็จรูปบางส่วนมีการนำเข้าวัตถุดิบโดยเฉพาะผ้าผืนจากต่างประเทศ
  ลักษณะเด่นชัดของอุตสาหกรรมนี้ คือ การใช้แรงงานมากไม่จำเป็นต้องลงทุนสูง
  และเทคโนโลยีการผลิตไม่ซับซ้อน และมีโรงงานขนาดต่างๆ

-   กลยุทธ์ทางการตลาด

จากการเป็นผู้ผลิตเส้นใยประดิษฐ์เรยอนเพียงรายเดียวในประเทศ บริษัทฯ
จึงสามารถรองรับความต้องการภายในประเทศได้ทั้งหมดและยังเป็นการส่งเสริมให้ผู้ผลิตภายในประเทศทำการผลิตผลิตภัณฑ์ที่เพิ่มมูลค่าสำหรับอุตสาหกรรมสิ่งทอ
ด้วยการติดตั้งเครื่องจักรใหม่ บริษัทฯ จึงมีความพร้อมที่จะนำเสนอเส้นใยเรยอนพิเศษ คือ
“เบอร์ล่า โมดาล” ซึ่งได้รับการยอมรับเป็นอย่างดีสำหรับผลิตภัณฑ์สิ่งทอระดับบน นอกจากนี้บริษัทฯ
ยังมีความพร้อมในการให้บริการทางเทคนิคแก่ลูกค้าในการพัฒนาผลิตภัณฑ์ใหม่ๆ ในปี 2551
เป็นปีที่ความต้องการเส้นใยประดิษฐ์เรยอนลดต่ำลงทั้งตลาดในประเทศและตลาดส่งออก
และคาดการณ์ว่าสถานการณ์เช่นนี้จะยังดำเนินต่อไปในปี 2552
เนื่องจากการเติบโตของเศรษฐกิจโลกที่ลดต่ำลง ตารางด้านล่างแสดงปริมาณการขายในรอบ 5
ปีที่ผ่านมา

(หน่วย: เมตริกตัน)

  ------------------------------ -------- -------- -------- -------- --------
  ยอดขาย                         2551     2550     2549     2548     2547

  เส้นใยประดิษฐ์เรยอนภายในประเทศ    39,657   45,369   41,051   37,233   42,228

  เส้นใยประดิษฐ์เรยอนตลาดส่งออก      62,108   48,170   39,786   41,092   36,902

  เกลือโซเดียมซัลเฟต                79,986   70,494   62,066   59,945   59,651
  ------------------------------ -------- -------- -------- -------- --------

ผลิตภัณฑ์ของบริษัทฯ ประกอบด้วยเส้นใยมากมายหลายชนิดซึ่งมีคุณสมบัติต่างๆ เช่น สัมผัสนุ่มสบาย
ดูดซับความชื้นสูง ย่อยสลายได้เองตามธรรมชาติ และมีรูปแบบที่ทันสมัย
เส้นใยเหล่านี้สามารถนำไปแปรรูปเป็นผลิตภัณฑ์ต่างๆ เช่น เครื่องนุ่งห่ม ของแต่งบ้าน
เครื่องประดับ ไหมพรม ผ้าสำหรับเช็ดทำความสะอาด ของใช้ส่วนตัว และของใช้ในโรงพยาบาล
นอกจากนี้เกลือโซเดียมซัลเฟตซึ่งเป็นผลพลอยได้จากกระบวนการผลิตยังสามารถนำไปใช้ในการผลิตผงซักฟอก
กระจก เยื่อกระดาษและกระดาษ รวมทั้งอุตสาหกรรมการย้อมสิ่งทอ

ผลิตภัณฑ์มากกว่าร้อยละ 50 ของบริษัทฯ ได้ถูกส่งออกไปขายกว่า 20 ประเทศใน 6 ทวีป
ไม่ว่าจะเป็นตะวันออกกลาง ยุโรป สหรัฐอเมริกา และเอเชียแปซิฟิก ภายใต้ตราสินค้า ‘Birla
Cellulose’ และ ‘Birla Modal’ ผลิตภัณฑ์มีความหลากหลาย
ทั้งชนิดเส้นใยละเอียดไปจนถึงเส้นใยหยาบ (0.9 – 5.5 ไมโครดีเนียร์) นอกจากนั้น
ลูกค้ายังสามารถกำหนดความยาวได้ตามต้องการอีกด้วย

-   ภาวะอุตสาหกรรมและการแข่งขัน

เศรษฐกิจไทยมีการเติบโตร้อยละ 4.8 ในปี 2550
ซึ่งเป็นผลมาจากภาคการส่งออกและภาคการผลิต การส่งออกซึ่งมีสัดส่วนประมาณร้อยละ 60
ของเศรษฐกิจ ช่วยชดเชยการใช้จ่ายภายในประเทศที่ลดลง การลงทุนจากต่างชาติในปี 2550
ส่วนใหญ่มาจากประเทศญี่ปุ่น สหรัฐอเมริกา และประเทศในสหภาพยุโรป โดยมีมูลค่ารวม 14.8
พันล้านเหรียญสหรัฐฯ ซึ่งเพิ่มขึ้นร้อยละ 63 จากปีก่อน โครงการผลิตสิ่งทอและเครื่องนุ่งห่ม 15
โครงการได้ผ่านการอนุมัติและมีมูลค่ารวมกัน 90 ล้านเหรียญสหรัฐฯ

ในปี 2550 การส่งออกสิ่งทอและเครื่องนุ่งห่มเพิ่มขึ้นร้อยละ 2.1 โดยมีมูลค่ารวม 7.0
พันล้านเหรียญสหรัฐฯ การส่งออกเสื้อผ้าลดลงร้อยละ 4.9 เหลือ 3.4 พันล้านเหรียญสหรัฐฯ
ซึ่งเป็นระดับเดียวกับเมื่อปี 2545 สาเหตุสำคัญที่ตัวเลขการส่งออกลดลงคือ
ค่าเงินที่สูงขึ้นทำให้การส่งออกเสื้อผ้ามีศักยภาพในการแข่งขันลดลง
ค่าเงินบาทเมื่อเทียบกับเงินดอลลาร์สหรัฐฯ เพิ่มขึ้นร้อยละ 20 เมื่อเทียบกับปี 2550 และสูงกว่าปี
2549 ที่เพิ่มขึ้นร้อยละ 15 การส่งออกผลิตภัณฑ์ที่มีมูลค่าเพิ่มน้อยเพิ่มขึ้นร้อยละ 9.5 คิดเป็นมูลค่า
3.6 พันล้านเหรียญสหรัฐฯ โดยผลิตภัณฑ์หลักในกลุ่มนี้ ได้แก่ เส้นด้าย เส้นใย และผ้า
ในขณะที่การส่งออกไปประเทศสหรัฐอเมริกา ลดลงร้อยละ 3 คิดเป็นมูลค่า 2.1
พันล้านเหรียญสหรัฐฯ แต่การส่งออกไปยุโรปตะวันออกกลับมีการเติบโตเพิ่มขึ้นถึงร้อยละ 60
นอกจากนี้การส่งออกไปภูมิภาคเอเชียตะวันออกเฉียงใต้ก็เพิ่มขึ้นร้อยละ 20 อินเดียเพิ่มขึ้นร้อยละ
48 และนิวซีแลนด์เพิ่มขึ้นร้อยละ 17
การทำข้อตกลงความร่วมมือทางเศรษฐกิจระหว่างไทยและญี่ปุ่นในเดือนสิงหาคมคาดว่าจะช่วยสนับสนุนการส่งออกสินค้าไปญี่ปุ่นในอนาคต
โดยปัจจุบัน ประเทศญี่ปุ่นนำเข้าสินค้าเสื้อผ้าจากประเทศจีนร้อยละ 90 มีเพียงร้อยละ 1
เท่านั้นที่นำเข้าจากประเทศไทย อย่างไรก็ดี
เชื่อว่าการคัดเลือกแหล่งผลิตภัณฑ์ที่เข้มงวดของผู้นำเข้าญี่ปุ่นในประเทศไทยจะทำให้การส่งออกเครื่องนุ่งห่มของไทยไปญี่ปุ่นเพิ่มขึ้นร้อยละ
10 หรือประมาณ 340 ล้านเหรียญสหรัฐฯ
แผนภูมิด้านล่างแสดงการส่งออกของไทยในปีที่ผ่านมาซึ่งมีมูลค่ารวม 6,975.5 ล้านหรียญสหรัฐฯ

Thailand : Textile & Clothing Export Structure in 2007

[]

ตลาดในประเทศของเส้นใยประดิษฐ์เรยอนจำกัดอยู่เฉพาะผู้ผลิตเส้นใยบางรายที่มีศักยภาพในการใช้และผลิตเส้นด้ายสำหรับตลาดส่งออก
ภาคสิ่งทอของประเทศไทยเป็นที่รู้จักในการแปรรูปผ้าฝ้ายในภาคอุตสาหกรรมขั้นปลาย
แม้ว่าการผลิตโพลีเอสเตอร์และเส้นใยประดิษฐ์เรยอนจะมีอยู่ในประเทศก็ตาม
อุตสาหกรรมสิ่งทอของไทยมีการบริโภคเส้นใยเกือบหนึ่งล้านตันในการผลิตเสื้อผ้า
การขาดความสามารถในการแข่งขันด้านต้นทุนของโรงงานปั่นด้าย
ทำให้ผู้ผลิตหลายรายต้องปรับตัวโดยเปลี่ยนจาก ring spindles มาเป็นเครื่องจักรแบบ open
end และ MVS โดยส่วนใหญ่ผู้ที่นำเทคโนโลยีที่ทันสมัยมาช่วยในการผลิต ได้แก่ ผู้ผลิตผ้าฝ้าย
โพลีเอสเตอร์ และผู้ผลิตเส้นใยประดิษฐ์เรยอนเพื่อส่งออกเส้นด้าย ดังนั้นสิ่งที่ตามมา คือ
การขายเส้นใยประดิษฐ์เรยอนภายในประเทศจะไม่ค่อยมีการเติบโต
แม้ว่าการยกระดับอุตสาหกรรมการปั่นด้ายในท้องถิ่นจะค่อนข้างประสบความสำเร็จ
แต่ก็ยังไม่สามารถกระจายไปสู่อุตสาหกรรมอื่นได้ เช่น การย้อมสีและการแปรรูป
นอกจากนี้ปัญหาค่าเงินที่แข็งขึ้นและต้นทุนค่าแรงที่เพิ่มขึ้น
เป็นผลให้ผู้ผลิตเส้นด้ายของไทยสูญเสียความสามารถในการแข่งขันกับประเทศเพื่อนบ้าน เช่น
ประเทศเวียดนามและอินโดนีเซีย เป็นต้น เมื่อไม่นานมานี้
ผู้ประกอบการชาวไทยยังได้เริ่มสร้างหรืออย่างน้อยก็วางแผนที่จะสร้างโรงงานสิ่งทอและเครื่องนุ่งห่มในประเทศเวียดนามเพื่อชดเชยกับค่าเงินที่เพิ่มขึ้น
และการแสวงหาประโยชน์จากค่าแรงที่ต่ำกว่าในประเทศเวียดนาม

การเพิ่มกำลังการผลิตเส้นใยประดิษฐ์เรยอนเกิดขึ้นในปี 2549 เป็นต้นมา ทั้งในประเทศจีน
อินโดนีเซีย ไทย และอินเดีย มีกำลังการผลิตในปัจจุบันอยู่ที่ 3.2
ล้านตันเมื่อเทียบกับกำลังการผลิตที่ 2.5 ล้านตันในปี 2549 (ที่มา: Fiber Organon)
ในระยะสั้นกำลังการผลิตเส้นใยประดิษฐ์เรยอนจะเผชิญกับการแข่งขันที่ยากขึ้น
อันมีผลทำให้กระทบต่อผลกำไรและกำลังการผลิดที่ลดลง
ซึ่งคาดกันว่าผู้ผลิตที่มีต้นทุนสูงและมีกำลังการผลิตน้อยกว่าจะหายไปจากอุตสาหกรรมและทำให้เกิดความสมดุลระหว่างอุปสงค์และอุปทานในอนาคตอันใกล้นี้

3.3 การจัดหาผลิตภัณฑ์หรือบริการ

  1. ปริมาณการผลิตและการจัดจำหน่าย

+---------------------------+-------+-----+------+-----+------+-----+
|                           | ป     |     | ปี    |     | ปี    |     |
|                           | ี 2551 |     | 2550 |     | 2549 |     |
+---------------------------+-------+-----+------+-----+------+-----+
|                           | จำนวน | %   | จ    | %   | จ    | %   |
|                           |       |     | ำนวน |     | ำนวน |     |
+---------------------------+-------+-----+------+-----+------+-----+
|   ปริมาณการผลิตจริง          |       |     |      |     |      |     |
|   (เมตริกตัน)               |       |     |      |     |      |     |
+---------------------------+-------+-----+------+-----+------+-----+
|   เส้นใยประดิษฐ์เรยอน        | 10    |     | 94   |     | 79   |     |
|                           | 3,197 |     | ,558 |     | ,461 |     |
+---------------------------+-------+-----+------+-----+------+-----+
|   เกลือโซเดียมซัลเฟต         | 8     |     | 70   |     | 61   |     |
|                           | 0,672 |     | ,706 |     | ,166 |     |
+---------------------------+-------+-----+------+-----+------+-----+
|   ปริมาณการขายจริง          |       |     |      |     |      |     |
|   (เมตริกตัน)               |       |     |      |     |      |     |
+---------------------------+-------+-----+------+-----+------+-----+
|   ภายในประเทศ             | 3     | 38  | 45   | 48  | 41   | 50  |
|                           | 9,657 | .97 | ,369 | .50 | ,051 | .78 |
+---------------------------+-------+-----+------+-----+------+-----+
|   ต่างประเทศ               | 6     | 61  | 48   | 51  | 39   | 49  |
|                           | 2,108 | .03 | ,170 | .50 | ,786 | .22 |
+---------------------------+-------+-----+------+-----+------+-----+
| รวม                       | 10    | 100 | 93   | 100 | 80   | 100 |
|                           | 1,765 | .00 | ,539 | .00 | ,837 | .00 |
+---------------------------+-------+-----+------+-----+------+-----+
|   ปริมาณการขายภายในประเทศ  |       |     |      |     |      |     |
|   (ล้านบาท)                |       |     |      |     |      |     |
+---------------------------+-------+-----+------+-----+------+-----+
|   เส้นใยประดิษฐ์เรยอน        | 3,209 | 36  | 3    | 43  | 2    | 48  |
|                           |       | .16 | ,185 | .84 | ,571 | .14 |
+---------------------------+-------+-----+------+-----+------+-----+
|   เกลือโซเดียมซัลเฟต         | 331   | 3   | 269  | 3   | 224  | 4   |
|                           |       | .73 |      | .70 |      | .19 |
+---------------------------+-------+-----+------+-----+------+-----+
|   อื่นๆ                     | 36    | 0   | 23   | 0   | 23   | 0   |
|                           |       | .41 |      | .32 |      | .43 |
+---------------------------+-------+-----+------+-----+------+-----+
| รวม                       | 3,576 | 40  | 3    | 47  | 2    | 52  |
|                           |       | .30 | ,477 | .86 | ,818 | .76 |
+---------------------------+-------+-----+------+-----+------+-----+
|   ปริมาณการขายต่างประเทศ    |       |     |      |     |      |     |
|   (ล้านบาท)                |       |     |      |     |      |     |
+---------------------------+-------+-----+------+-----+------+-----+
|   เส้นใยประดิษฐ์เรยอน        | 5,288 | 59  | 3    | 52  | 2    | 47  |
|                           |       | .60 | ,784 | .09 | ,515 | .09 |
+---------------------------+-------+-----+------+-----+------+-----+
|   เกลือโซเดียมซัลเฟต         | 5     | 0   | -    | -   | 6    | 0   |
|                           |       | .05 |      |     |      | .11 |
+---------------------------+-------+-----+------+-----+------+-----+
|   อื่นๆ                     | 4     | 0   | 4    | 0   | 2    | 0   |
|                           |       | .05 |      | .05 |      | .04 |
+---------------------------+-------+-----+------+-----+------+-----+
| รวม                       | 5,297 | 59  | 3    | 52  | 2    | 47  |
|                           |       | .70 | ,788 | .14 | ,523 | .24 |
+---------------------------+-------+-----+------+-----+------+-----+
|   ปริมาณการขายรวม (ล้านบาท) |       |     |      |     |      |     |
+---------------------------+-------+-----+------+-----+------+-----+
|   เส้นใยประดิษฐ์เรยอน        | 8,497 | 95  | 6    | 95  | 5    | 95  |
|                           |       | .76 | ,969 | .93 | ,086 | .23 |
+---------------------------+-------+-----+------+-----+------+-----+
|   เกลือโซเดียมซัลเฟต         | 336   | 3   | 269  | 3   | 230  | 4   |
|                           |       | .79 |      | .70 |      | .30 |
+---------------------------+-------+-----+------+-----+------+-----+
|   อื่นๆ                     | 40    | 0   | 27   | 0   | 25   | 0   |
|                           |       | .45 |      | .37 |      | .47 |
+---------------------------+-------+-----+------+-----+------+-----+
| รวม                       | 8,873 | 100 | 7    | 100 | 5    | 100 |
|                           |       | .00 | ,265 | .00 | ,341 | .00 |
+---------------------------+-------+-----+------+-----+------+-----+

2.  วัตถุดิบ และผู้จำหน่ายวัตถุดิบ (SUPPLIER)

ราคาวัตถุดิบมีบทบาทอย่างมากต่อโครงสร้างต้นทุนการดำเนินงานของบริษัทฯ
รายละเอียดของวัตถุดิบหลักแต่ละชนิดมีดังนี้

-   เยื่อกระดาษชนิดละลายน้ำได้

บริษัทฯ มีการนำเข้าเยื่อกระดาษชนิดนี้จากต่างประเทศทั้งหมด
โดยส่วนใหญ่นำเข้าจากแอฟริกาใต้และจากบริษัทร่วมในประเทศแคนาดา
เยื่อกระดาษชนิดนี้เป็นสินค้าที่มีราคาผันผวนขึ้นลงอย่างมากและมีผู้ผลิตน้อยราย
ดังนั้นผู้ขายจึงมีอำนาจการต่อรองสูงมาก ในช่วงปี 2551 ราคามีการแกว่งตัวสูงขึ้นตลอดทั้งปี
จนกระทั่งเดือนมิถุนายน 2551 และเพิ่มขึ้นมากกว่าร้อยละ 19 เมื่อเทียบกับปีก่อน
ราคาโดยรวมยังอยู่ในระดับสูงสุดในรอบทศวรรษ
อย่างไรก็ตามราคาเยื่อกระดาษชนิดนี้เริ่มอ่อนตัวลงตั้งแต่เดือนตุลาคม 2551 ในอนาคตบริษัทฯ
ต้องนำเข้าเยื่อกระดาษชนิดละลายน้ำได้จากบริษัทร่วมในปริมาณมากขึ้นเพื่อให้เพียงพอกับความต้องการของบริษัทที่จะเพิ่มขึ้น

-   โซดาไฟ

วัตถุดิบชนิดนี้ร้อยละ 89 ได้มาจากแหล่งผลิตภายในประเทศและส่วนที่เหลือนำเข้าจากต่างประเทศ
สำหรับปีสิ้นสุดวันที่ 30 กันยายน 2551 บริษัทฯ ได้ทำสัญญาระยะยาวกับแหล่งผลิตในประเทศ
เพื่อสั่งซื้อโซดาไฟประมาณร้อยละ 50 ของความต้องการทั้งหมด ด้วยศักยภาพในการผลิตที่เพิ่มขึ้น
บริษัทฯ อาจต้องเพิ่มปริมาณการนำเข้าโซดาไฟ และเนื่องจากความต้องการพีวีซีและคลอรีนที่ลดลง
ทำให้ราคาโซดาไฟสูงขึ้นสวนทางกับราคาสินค้าอื่นๆ ที่อ่อนตัวลง

-   กำมะถัน

วัตถุดิบชนิดนี้ใช้ในการผลิตก๊าซคาร์บอนไดซัลไฟด์ (CS₂) และกรดซัลฟูริก (H₂SO₄)
สามารถพบได้ตามธรรมชาติจากเหมืองในประเทศแคนาดา
หรือเป็นผลิตภัณฑ์พลอยได้จากกระบวนการกลั่นน้ำมัน บริษัทฯ
นำเข้าวัตถุดิบชนิดนี้จากโรงกลั่นน้ำมันในสิงคโปร์และตะวันออกกลางเป็นส่วนใหญ่
เนื่องจากความต้องการกำมะถันสำหรับอุตสาหกรรมปุ๋ยในจีน
ทำให้ราคาถีบตัวสูงขึ้นถึงระดับสูงสุดเกิน 800 เหรียญสหรัฐฯ ต่อตัน จากระดับปกติที่ต่ำกว่า 100
หรียญสหรัฐฯ ราคาซื้อกำมะถันเฉลี่ยสำหรับปีสิ้นสุดวันที่ 30 กันยายน 2551
เพิ่มขึ้นกว่าปีก่อนถึงร้อยละ 482
ราคาที่ดีดตัวสูงขึ้นอย่างมากนี้ทำให้ต้นทุนการผลิตก๊าซคาร์บอนไดซัลไฟด์และกรดซัลฟูริกเพิ่มขึ้น
อย่างไรก็ตามราคากำมะถันเริ่มลดลงตั้งแต่เดือนสิงหาคม 2551
และยังคงลดลงอย่างต่อเนื่องและรวดเร็วจนราคากลับไปสู่ระดับปกติที่ต่ำกว่า 100 เหรียญสหรัฐฯ
ต่อตันตั้งแต่เดือนพฤศจิกายน 2551

-   ถ่านไม้

วัตถุดิบชนิดนี้ใช้ในการผลิตก๊าซคาร์บอนไดซัลไฟด์ (CS₂)
ซึ่งเป็นวัตถุดิบหลักชนิดหนึ่งในกระบวนการผลิตเส้นใยประดิษฐ์เรยอน
ถ่านไม้เป็นสินค้าที่ขึ้นอยู่กับฤดูกาล โดยปริมาณจะลดลงในช่วงฤดูฝน
อย่างไรก็ตามแนวโน้มการขาดแคลนถ่านไม้ทำให้ราคาปรับตัวสูงขึ้นร้อยละ 10 ในระหว่างปี บริษัทฯ
อยู่ระหว่างการปรับเปลี่ยนอุปกรณ์เครื่องจักรของโรงงานผลิตก๊าซคาร์บอนไดซัลไฟด์
ซึ่งใช้ก๊าซธรรมชาติ โดยเริ่มดำเนินการในเดือนกันยายน 2551
โรงงานผลิตก๊าซคาร์บอนไดซัลไฟด์แห่งใหม่ยังคงเดินหน้าปรับปรุงและแก้ปัญหาการผลิตบางประการ
และคาดว่าจะเริ่มทำการผลิตได้ตามปกติในเดือนมกราคม 2552

-   ก๊าซธรรมชาติ

โรงงานผลิตก๊าซคาร์บอนไดซัลไฟด์ในจังหวัดสระบุรีใช้ก๊าซธรรมชาติในการผลิต
ก๊าซธรรมชาติที่บริษัทฯ ใช้ถูกส่งผ่านท่อก๊าซของบริษัท ปตท. จำกัด (มหาชน)
ตามสัญญาซื้อระยะยาว
โดยราคาก๊าซขึ้นอยู่กับราคาน้ำมันในประเทศสิงคโปร์และอัตราแลกเปลี่ยนระหว่างเงินบาทและดอลล่าร์สหรัฐฯ
ซึ่งใช้ได้กับผู้ใช้ก๊าซรายอื่น

3.  การดำเนินการและค่าใช้จ่ายในการลงทุนเพื่อลดผลกระทบต่อสิ่งแวดล้อม

บริษัทฯ มีการติดตั้งระบบบำรุงรักษาเครื่องจักร ทั้งแบบตามอายุการใช้งาน และแบบป้องกัน (TPM,
Six Sigma) เพื่อให้อุปกรณ์ทุกชิ้นในโรงงานอยู่ในสภาพใช้การได้ดีอยู่เสมอ
นอกจากนี้ยังมีระบบการเปลี่ยนแปลงอุปกรณ์อย่างสม่ำเสมอตามอายุการใช้งาน บริษัทฯ
คำนึงถึงความปลอดภัยในการทำงานเป็นสำคัญ
นอกจากการอบรมพนักงานให้คำนึงถึงความปลอดภัยอยู่เสมอแล้ว บริษัทฯ
ยังได้ลงทุนในด้านการจัดซื้ออุปกรณ์เพื่อความปลอดภัย มีการฝึกซ้อมหนีไฟ
การฝึกซ้อมอพยพในกรณีที่เกิดเหตุฉุกเฉิน เป็นต้น
เพื่อให้พนักงานมีความตื่นตัวด้านการรักษาความปลอดภัยสูงสุด นอกจากนี้ บริษัทฯ
ได้รับการรับรองมาตรฐานการจัดการสิ่งแวดล้อมไอเอสโอ 14001 ทำให้บริษัทฯ
มีระบบการจัดการด้านเอกสารสิ่งแวดล้อมและขั้นตอนการดำเนินงานที่ได้มาตรฐาน

บริษัทฯ ได้ลงทุนไปเป็นจำนวนมากเพื่อปรับปรุงระบบควบคุมสิ่งแวดล้อมและการกำจัดมลพิษ ปัจจุบันบริษัทฯ ได้ผ่านมาตรฐานทั้งหมดของกระทรวงอุตสาหกรรม ของเสียทุกชนิดจากบริษัทฯ ได้ถูกคัดแยกและส่งไปกำจัดโดยตัวแทนที่ได้รับอนุญาตอย่างถูกต้อง ปริมาณของเสียที่เกิดขึ้นจริงจะได้รับการตรวจสอบอย่างสม่ำเสมอจากบริษัทฯ และเจ้าหน้าที่ของรัฐ การจัดการของเสียอย่างผิดวิธีจะก่อให้เกิดความเสียหายแก่สิ่งแวดล้อม บริษัทฯ ถือเป็นความสำคัญสูงสุดที่จะต้องรักษาระดับมลพิษให้ต่ำสุดตามที่กฎหมายกำหนด ในปีที่ผ่านมา บริษัทฯ ได้จัดงบประมาณเพื่อให้มีการศึกษาวิเคราะห์ผลกระทบต่อสิ่งแวดล้อม (EIA) โดยบริษัทเอกชนอิสระ และจากรายงานที่ได้รับมา บริษัทฯ ได้จัดทำมาตรการต่างๆ เพื่อปรับปรุงระบบอย่างต่อเนื่อง

ถ่านไม้เป็นวัตถุดิบที่สำคัญในการผลิตคาร์บอนไดซัลไฟด์ (CS₂) ซึ่งเป็นหนึ่งในวัตถุดิบหลักในการผลิตเส้นใยประดิษฐ์ ขณะที่ปริมาณถ่านไม้มีแนวโน้มที่ไม่แน่นอน เนื่องจากปริมาณป่าไม้ที่ลดลง รวมทั้งมาตรการของรัฐที่เข้มงวดขึ้น เพื่อลดความเสี่ยงจากการขาดแคลนถ่านไม้ บริษัทฯ จึงดำเนินการก่อตั้งโรงงานผลิต CS₂ ซึ่งใช้ก๊าซธรรมชาติในจังหวัดสระบุรี ด้วยเงินลงทุน 737 ล้านบาท เพื่อเป็นหลักประกันความสม่ำเสมอของการจัดหา CS₂ ทำให้บริษัทฯ สามารถลดปริมาณการใช้ถ่านไม้ในการผลิต และเป็นการช่วยรักษาสิ่งแวดล้อมในทางอ้อมไปในขณะเดียวกันด้วย

3.4 งานที่ยังไม่ส่งมอบ เฉพาะงานโครงการ หรือซื้อขายที่มีมูลค่าสูง

- ไม่มี-